**Berkesz Község Fotó- és Rajzpályázat**

- Természet fotó - Berkesz

Ebben a szekcióban természetfotó bármely fotográfiai eljárás felhasználása a természettudomány összes ágának ábrázolására - az antropológia és a régészet kivételével - oly módon, hogy egy jól tájékozott vagy képzett személy képes legyen azonosítani a kép tárgyát és igazolni tudja annak tisztességes bemutatását.

* Ezek is mi vagyunk – Természet, ember és Berkesz

Ebben a szekcióban olyan fotókat és rajzokat várunk, amelyek az ember és a természet kapcsolatát, szépségét, értékét és hibáit mutatják be, továbbá sajátos, művészi szemszögből láttatják, érzékeltetik az ember természettel való kapcsolatát. Ebbe beletartozhatnak a pozitív példák, de az olyan alkotások is, ami sokkolók, figyelemfelkeltők és elgondolkodtatók.

* Berkesz lakói - Emberábrázolás, portré

Ebben a szekcióban kép és rajz elsődleges témája az ember legyen. Az arcképeket, egész alakos vagy több emberes felvételeket környezetükben egyaránt várunk.

* Hogyan érintette családomat Trianon? - Szabad asszociáció

Ebben a szekcióban olyan fotókat és rajzokat várunk, amelyek reflektálnak az elmúlt 100 évre

* Hogyan érintette családomat az 1848-49-es forradalom?- Szabad asszociáció

Ebben a szekcióban olyan fotókat és rajzokat várunk, amelyek a 1848-49-es forradalom és a család egymásra hatását mutatják be az elmúlt 171 év tükrében

* Hogyan érintette a családomat a II. világháború? - Szabad asszociáció

Ebben a szekcióban olyan fotókat és rajzokat várunk, amelyek a 1939-45 közötti világháború és a család egymásra hatását vizsgálják az elmúlt 75 év tükrében

* Berkesz Vay – kastély, illetve kastélypark

Ebben a szekcióban kép és rajz elsődleges témája a kastély és a kastélypark legyen.

A legjobb fotók és rajzok Berkesz Község honlapján, ideiglenes kiállítótermében, illetve az Észak-Alföldi Társadalmi Esélyteremtési Igazgatóság ( Vay - kastély) kiállító termében lesznek kiállítva (2020. október 4. október 25-ig)

A pályázat benyújtásának határideje: 2020. szeptember 29. (kedd) 24.00

A pályázatot személyesen vagy postai úton kérjük eljuttatni az alábbi címre: Berkesz Község Önkormányzata, 4521 Berkesz, Rákóczi út 7. illetve elektronikus úton is kérjük benyújtani a berkesz@berkesz.hu e-mailcímre.

Kiállításhoz a fotó méretek: kb. 29.7×21 cm méretű A/4, ami min. 595x842 pixelt jelent.

Asztali naptárhoz a fotó méretek: kb. 10.5×14.8 cm A/6 méretű , ami min. 298x420  pixelt jelent.

Rajzok esetében a méretek: minimum A/4es méret 29,7x21 cm méretet jelent.

A fotókat nagy felbontásban (minimum 5 MB) küldjék be.

A rajzok hagyományos technikával, a fotók digitális eszközök használatával készíthetőek.

Kategóriák:

- óvodások és iskolások 10-éves korig

- iskolások 10-éves kortól 16-éves korig

- felnőttek 17-éves kortól

Értékelés, díjazás: A pályaműveket felkért bírálóbizottság értékeli a fenti korosztályok első három helyezettjét díjazzuk, korosztályonként, ha érdemesnek találja a bizottság, kiosztunk különdíjat is.

1. díj: 15000 Ft
2. díj: 10000 Ft
3. díj: 5000 Ft
4. különdíj:

A pályamunkákon kérjük feltüntetni a mű címét, a pályázó nevét és elérhetőségét (levelezési cím, e-mail, telefon), diákok esetén az iskola, osztály és felkészítő tanár nevét. Szülőktől és gondviselőktől kérünk hozzájárulást a gyerekek személyes adatainak kezeléséhez, amit csatolt nyilatkozat formájában kérünk elküldeni.

Az e-mail tárgyában az alábbi szöveget tüntessék fel: BERKESZ KÖZSÉG, FOTÓ- ÉS RAJZPÁLYÁZAT

A pályamunkák értékelése és az ünnepélyes díjkiosztás 2020. október 4-én lesz.

A pályázat benyújtására bárki jogosult.

Berkesz, 2020. 08.31.

Berkesz Község Önkormányzata és

Tegyünk Együtt Valamit Berkeszért mozgalom